stanford-oval/wikipedia huggingface dataset:
Juniville

| Juniville |
| --- | --- |
 Saint-Amandin kirkko sekä kaatuneiden muistomerkki
 vaakuna
 Juniville
 Koordinaatit: 49°23′54″N, 4°23′00″E 
Valtio:  Ranska
Alue:  Grand Est
Departementti:  Ardennes
Arrondissementti:  Rethel
Pinta-ala:  
 – Kokonaispinta-ala:  26,2 km²
Väkiluku (2019):  1 233 
 – Väestötiheys:  47 as./km²
Kunnan numero:  08239
 
 Kunnan kotisivut 
Infobox OKVirheellinen NIMI-arvo: 
Juniville on kunta Pohjois-Ranskassa Ardennesin departementissa Grand Estin alueella. Se sijaitsee noin 14 kilometriä Rethelin kaupungista etelään.
Musée Verlaine
Juniville oli ranskalaisen runoilijan Paul Verlainen asuinpaikka vuosina 1880-1882. Verlainen asuntoa vastapäätä sijainneeseen Lion d'Or -majataloon on tehty hänen muistoaan kunnioittava museo Musée Verlaine.
Aiheesta muualla

Kuvia tai muita tiedostoja aiheesta Juniville Wikimedia Commonsissa
Jonna’s Problem (albumi)

| Jonna’s Problem Jonna’s Problem |
| --- | --- | --- |

Studioalbumin tiedot
 Äänitetty : 2005–2006
 Julkaistu: 22. maaliskuuta 2006
 Tuottaja(t): Tuomas Wäinölä
 Tyylilaji: rock
 Kesto: 41.36
 Levy-yhtiö: Edel Records Finland
Listasijoitukset
  Suomen virallinen lista: 32.
Jonna’s Problem on Jonna’s Problem -yhtyeen debyyttialbumi. Levyn kappaleista solisti Jonna Kosonen on sanoittanut tai ollut mukana sanoittamassa seitsemässä kappaleessa. Sävellykset ja osa sanoituksista on kitaristi Tuomas Wäinölän käsialaa. Children of Bodomin ja Warmenin kosketinsoittaja Janne Wirman soittaa koskettimia kappaleessa Take My Life.
Albumi nousi Suomen virallisen listan sijalle 32.
Kappaleet

Me, Myself & U – 2.37
Born to Rock ’n’ Pop – 2.57
Stand Up And Shout – 3.56
You Make Me – 4.30
Hide Me – 4.34
Don’t Believe – 3.15
Mystery Man – 6.09
Shame On You – 3.06
Take My Life – 7.43
Yes Or No – 4.49
Muusikot

Jonna Kosonen – laulu
Tuomas Wäinölä – kitara, tuottaja
Lauri Porra – bassokitara
Santeri Saksala – rummut
Muusikot > Vierailevat muusikot

Janne Wirman – koskettimet (kappale Take My Life)
Nim Port – sanoitus (kappale Shame On You)
Muusikot > Muut tekijät

Mikko Karmila  – miksaaja (Finnvox)
Pauli Saastamoinen – masteroija (Finnvox)
Mikko Raita – äänittäjä (Petrax / Finnvox)
Janne & Antti Wirman – äänittäjät (Beyond Abilities)
Aiheesta muualla

Jonna’s Problem discogs.com -sivustolla
Arvostelu

Imperiumi: 7/10
Soundi:
Jyry

Jyry on suomalainen miehen etunimi. Sillä ei ole nimipäivää. Sen alkuperästä on kahdenlaista käsitystä: se voi olla luontoaiheinen (esimerkiksi ukkosen jyry eli jyrinä), joskin tällaisen merkityksen yhdistäminen pikkulapseen voi tuntua kummalliselta. Toisaalta on esitetty, että Jyry olisi Georgios-nimen muunnos ja sen omakielisiä sukulaisnimiä olisivat Yrjö, Jyrki ja Jyri. 1980-luvulta alkaen nimen suosio on hieman kasvanut, Anne Saarikallen ja Johanna Suomalaisen mukaan mahdollisesti Pyry-nimen vanavedessä.
Junji Kinoshita

| Junji Kinoshita |
| --- | --- |

Henkilötiedot
Syntynyt: 1914 Tokio, Japani
Kuollut: 2006 (91–92 vuotta) Tokio, Japani
Kansalaisuus:  Japani
Ammatti:  kirjailija
Kirjailija
Äidinkieli: japani
Tuotannon kieli: japani
Pääteokset:  Kurjensulka-kangas
Aiheesta muualla
Löydä lisää kirjailijoitaKirjallisuuden teemasivulta
Junji Kinoshita (1914 Tokio, Japani – 2006 Tokio, Japani) oli japanilainen näytelmäkirjailija, merkittävin toisen maailmansodan jälkeisistä näytelmäkirjailijoista. Hänen teoksensa muodostavat uudemman japanilaisen teatterin perustuksen. Hän oli myös merkittävä Shakespeare-kääntäjä.
Kinoshita käsittelee näytelmissään Japanin 1900-luvun historiaa ja folklorea. Kinoshitan tunnetuimpiin kuuluva näytelmä Kurjensulka-kangas (Yusuru, 1949) on esitetty Suomessa kuunnelmana. Yleisradio on esittänyt Margit Lampolan suomentaman kuunnelman vuonna 1957. Sekin perustuu kansantarinaan. Sitä on aikoinaan pidetty yksipuolisena, aatteellisesti vinoutuneena, soveltumattomana opetuskäyttöön. Sukupolvi myöhemmin se nousi uuteen arvoon.
Huomautuksia

↑  Tieto saatu Ylen arkiston tietopalvelusta. Käsikirjoitus on Kansallisarkistossa.
Julma leikki

| Julma leikki> Gerald's Game |
| --- | --- |

Alkuperäisteos
Kirjailija:  Stephen King
Kieli:  englanti
Genre:  jännitys
Kustantaja:  Viking Press
Julkaistu:  1992
Sivumäärä:  332
ISBN:  978-0-670-84650-4
Suomennos
Suomentaja:  Heikki Karjalainen
Kansitaiteilija:  Heikki Kalliomaa
Kustantaja:  Tammi
Julkaistu:  1993
Ulkoasu:  kovakantinen
Sivumäärä:  367
ISBN:  951-31-0128-2
Löydä lisää kirjojaKirjallisuuden teemasivulta
Julma leikki (Gerald's Game) on yhdysvaltalaisen kirjailijan Stephen Kingin vuonna 1992 julkaistu romaani. Sen suomensi Heikki Karjalainen, ja suomennos julkaistiin vuonna 1993 Tammen kustantamana. Kirjaan perustuva samanniminen elokuva sai ensi-iltansa vuonna 2017.
Juoni

Kirja kertoo noin 40-vuotiaasta lakimiehen vaimosta, Jessie Burlingamesta, joka antaa seksileikin yhteydessä miehensä, lakimies Gerald Burlingamen, kahlita hänet käsiraudoilla vuoteeseen. Jessie ei pidä sidottuna olemisesta, sillä se on uutta hänelle ja hän huomaa Geraldin raiskausfantasian, jonka tämä haluaa toteuttaa Jessielle. Jessie potkaisee Geraldin päältään. Hetken päästä, samalla kun Jessie käskee Geraldia irrottamaan hänet raudoista, Gerald saa sydänkohtauksen. Hän kaatuu maahan kolauttaen päänsä lattiaan ja kuolee. Seuraavat 21 tuntia elämästään Jessie viettää parisängyn tolppiin kahlehdittuna yksin keskellä ei mitään. Yrittäessään paeta tilanteesta Jessie joutuu kamppailemaan janon, rannekipujen ja päänsä sisällä asuvien äänien kanssa. Yhtäkkiä huoneeseen ilmestyy olio, joka on vitivalkoinen ja silmät pohjattomat mustat. Olion kädet ylettyvät polviin saakka ja kädessään se kantoi ihmisen nahasta tehtyä matkalaukkua, joka oli täynnä ihmisen luita. Jessie hätääntyy, eikä usko pääsevänsä oliolta pakoon.
Auringonpimennyksen aikaan 20. heinäkuuta 1963, samana päivänä kun Jessietä nuorena ahdistellaan, Dolores Clairborne tappoi miehensä. Tämä kuvataan kirjassa Doloreksen tunnustus.
Justus Friedrich Wilhelm Zachariae

| Justus Friedrich Wilhelm Zachariae |
| --- | --- |

Henkilötiedot
Syntynyt: 1726
Kuollut: 1777 (50–51 vuotta)
Ammatti:  kirjailija
Kirjailija
Äidinkieli: saksa
Tuotannon kieli: saksa
Pääteokset:  Der Renommist
Aiheesta muualla
Löydä lisää kirjailijoitaKirjallisuuden teemasivulta
Just(us) Friedrich Wilhelm Zachariae (Zachariä) (1726–1777) oli saksalainen runoilija. Zachariae opiskeli lakia Göttingenissä, mutta harrastukset veivät hänet pian runouden pariin. Tunnetuin on Der Renommist (1744), koominen eepos ylioppilaselämästä. Koomisia sankarirunoelmia ovat Phaeton, Das Schnupftuch, Lagosiade ja Murner in Hölle. Zachariae nimitettiin 1761 kaunotaiteiden professoriksi Carolinumiin Braunschweigissa. Hänen kääntämäänsä John Miltonin teosta Kadotettu paratiisi ei ole pidetty kovin onnistuneena.
Zachariae opiskeli Leipzigissa ja Göttingenissä, oli vuodesta 1748 opettajana Braunschweigin Collegium Carolinumissa ja vuodesta 1761 kirjallisuuden professori. Hänet ylennettiin 1775 kanonikukseksi Braunschweigin Cyriak-hiippakuntaan.
Kirjailijana Zachariae aloitti Gottschedin suuntauksen linjalla, mutta liittyi pian leipzigilaisiin kirjailijoihin, joiden äänitorvena oli Bremer Beiträge. Hän sai nimeä Boileaun ja Popen tyylisillä koomisilla eepoksilla. Popen tavoin hän liitti niihin henkiolentoja ja allegorioita, mutta vähemmän onnistuneesti. Zachariaen ensimmäinen ja aiheeltaan paras eepos, aleksandriinimittaan kirjoitettu Der Renommist (1744), kuvaa havainnollisesti silloista opiskelijaelämää. Das Schnupftuch (1761) kuvaa ylhäisöelämää, kuten myös Phaeton (1754), joka on heksametriä, samoin kuin Murner in der Hölle (1757). Heksametrillä kirjoitettu Die Tageszeiten (neljä laulua, 1755) noudattaa James Thomsonin The Seasonsia. Kansantarinoita muistuttavat Fabeln und Erzählungen in Burkhard Waldis Manier (1771) ja pari satua (1772). Zachariaen Poetische Schriften ilmestyivät 1763–1765.
Aiheesta muualla

Kuvia tai muita tiedostoja aiheesta Justus Friedrich Wilhelm Zachariae Wikimedia Commonsissa
Jännenelikulmio

Erilaisia jännenelikulmioita: neliö, suorakulmio, tasakylkinen puolisuunnikas ja yleinen syklinen nelikulmio.
Syklinen nelikulmio eli jännenelikulmio.
Syklisen nelikulmion lävistäjien jakamat samansuuruiset kulmat.
Pisteen potenssi.
Nelikulmio voi olla myös "perhonen".
Jännenelikulmio eli syklinen nelikulmio on geometriassa nelikulmio, jonka kärjet sijaitsevat ympyrän kehällä. Sanotaan, että syklisen nelikulmion kärjet ovat konsykliset. Kukin nelikulmion sivu on myös ympyrän jänne.
Kaikille kolmioille voidaan piirtää ympyrä (ulkoympyrä), joka kulkee jokaisen kolmion kärjen kautta. Nelikulmiolla tämä ei enää pidä paikkaansa. Jos ympyrä kulkee ensin kolmen kärjen kautta, voi neljäs kärki sijaita muuallakin kuin ympyrän kehällä. Jännenelikulmiot ovat siten nelikulmioiden erityinen luokka. Kuitenkin kaikki neliöt, suorakulmiot ja tasakylkiset puolisuunnikkaat ovat syklisiä nelikulmioita.
Jännenelikulmiolla on kaksi paria vastakkaisia kulmia. Voidaan osoittaa, että jännenelikulmiossa vastakkaiset kulmat ovat toistensa suplementtikulmia eli vastakkaisten kulmien summa on aina 180 astetta. Supplementtikulmaehto on myös välttämätön ehto sille, että nelikulmion kärkien kautta voidaan piirtää ympyrä.
Erityispiirteitä

Seuraavat ehdot ovat tasavertaisia keskenään. Niissä viitataan viereisten kuvien merkintöihin.  Nelikulmio on konveksi ja syklinen jos ja vain jos
vastakkaiset kulmat ovat supplemettikulmia eli niiden summa on 180 astetta. Viereisen kuvan merkinnöin  \alpha +\gamma =180^{\circ } ja  \beta +\delta =180^{\circ }.
kaikkien sivujen keskinormaalit leikkaavat toisensa pisteessä O (Cantorin lause).
kunkin kulman ulkokulma on yhtäsuuri kuin vastainen kulma. Esimerkiksi kulman  \beta  ulkokulma on sama suuruinen kuin kulma  \delta  itse.
nelikulmion lävistäjien  AC ja  BD leikkauspiste  P toteuttaa pisteen potenssin eli että  e\cdot g=f\cdot h.
lävistäjien  p=AC=e+g ja  q=BD=f+h tulo on vastaisten sivujen tulojen summa eli Ptolemaioksen lauseen mukaan  p\cdot q=a\cdot c+b\cdot d.
sivun ja lävistäjän välinen kulma on yhtä suuri kuin vastaisen sivun ja toisen lävistäjän välinen kulma viereisessä kulmassa. Nämä kulmat ovat samaa kaarta vastaavat kehäkulmat ja ovat siksi yhtä suuret. Viereisessä kuvassa samansuuruiset kulmat on samanväriset.
edellinen havainto auttaa huomaamaan, että lävistäjien erottamat kolmiot ovat yhdenmuotoiset:  \Delta AMB\sim \Delta DMC ja  \Delta DMA\sim \Delta CMB.
Ominaisuuksia > Pinta-ala

Yleisen nelikulmion ala on, kun  s={\tfrac {1}{2}}(a+b+c+d) on puolipiiri,
Koska syklisessä nelikulmiossa  \beta +\delta =180^{\circ } ja  \cos {\frac {\beta +\delta }{2}}=0, tulee pinta-alasta
mikä tunnetaan Brahmaguptan kaavana. Pinta-ala on suurin niiden nelikulmioiden joukossa, joiden sivut ovat samat kuin syklisellä nelikulmiolla.
Ominaisuuksia > Lävistäjien pituudet

Syklisen nelikulmion lävistäjät voidaan laskea seuraavasti:
ja
Tulos tunnetaan nimellä Mahaviran lause.
Ominaisuuksia > Ympäröivän ympyrän säde

Syklisen nelikulmion ympyrän säteelle voidaan johtaa lauseke
missa  A on nelikulmion pinta-ala.
Julianne Mooren filmografia

Julianna Moore Cannesin elokuvajuhlilla 2018
Tämä on Julianne Mooren filmografia.
Televisio

| Televisioelokuvat> Vuosi | Televisioelokuvat> Suomenkielinen nimi | Televisioelokuvat> Alkuperäinen nimi | Televisioelokuvat> Rooli |
| --- | --- | --- | --- |
| 1989 | Vaarallisilla jäljillä | Money, Power, Murder | Peggy Lynn Brady |
| 1991 | Eron kynnyksellä | The Last to Go | Marcy |
| 1991 | Kirous kintereillä | Cast a Deadly Spell | Connie Stone |
| 2012 | Pelin henki | Game Change | Sarah Palin |
| Televisiosarjat> Vuosi | Televisiosarjat> Suomenkielinen nimi | Televisiosarjat> Alkuperäinen nimi | Televisiosarjat> Rooli | Televisiosarjat> Jaksot |
| --- | --- | --- | --- | --- |
| 1984 | The Edge of Night | The Edge of Night | Carmen Engler | 1 jakso |
| 1985–1988 | As the World Turns | As the World Turns | Frannie & Sabrina Hughes | 21 jaksoa |
| 1987 | Manhattanin valtiatar | I’ll Take Manhattan | India West | minisarja; 2 jaksoa |
| 1990 | Etsivä B.L. Stryker | B.L. Stryker | Tina | ”High Rise” |
| 1998 | Saturday Night Live | Saturday Night Live | juontaja | ”Julianne Moore / Backstreet Boys” |
| 2009–2013 | 30 Rock | 30 Rock | Nancy Donovan | 6 jaksoa |
| 2016 | Inside Amy Schumer | Inside Amy Schumer | itsenään | ”Brave” |
| 2016 | Difficult People | Difficult People | Sarah Nussbaum | ”High Alert” |
Juan Goytisolo

| Juan Goytisolo |
| --- | --- |

Henkilötiedot
Syntynyt: 5. tammikuuta 1931 Barcelona, Espanja
Kuollut: 4. kesäkuuta 2017 (86 vuotta) Marrakech, Marokko
Ammatti:  kirjailija
Kirjailija
Äidinkieli: espanja
Tuotannon kieli: espanja
Aiheesta muualla
Löydä lisää kirjailijoitaKirjallisuuden teemasivulta
Juan Goytisolo (5. tammikuuta 1931 Barcelona, Espanja – 4. kesäkuuta 2017 Marrakech, Marokko) oli espanjalainen kirjailija. Hän asui 1950-luvulta alkaen ulkomailla.
Goytisolo oli Espanjan merkittävimpiä 2000-luvun alun kirjailijoita ja sai runsaasti palkintoja, joista viimeinen oli Espanjan kulttuuriministeriön Miguel de Cervantes -palkinto 2014. Hänen ainoa suomennettu teoksensa on Kortti määrää kohtalosi (suom. Matti Rossi, 1962; Juegos de manos, 1954)
Myös hänen veljensä Luis Goytisolo on kirjailija.
Aiheesta muualla

Virallinen sivusto (espanjaksi)
"Scourge of the New Spain", an article on Goytisolo from The Guardian (englanniksi)
Interview with Goytisolo, Center for Book Culture (englanniksi)
Juan Goytisolo, Complete Review - bibliography, evaluation, and links (englanniksi)
Fernanda Eberstadt, The Anti-Orientalist, The New York Times Magazine, 16.4.2006 (englanniksi)
Juan Goytisolo, Voltaire and Islam, El País, 4.5.2006 (englanniksi)
Juan Goytisolo, La historia se escibe en la plaza El País, 14.2.2011 (espanjaksi)
Juan Goytisolon muistokirjoitus Helsingin Sanomissa
Juan Gris

Juan Grisin muotokuva, Amedeo Modigliani 1915.
José Victoriano González-Pérez (23. maaliskuuta 1887 – 11. toukokuuta 1927), paremmin tunnettu taiteilijanimellään Juan Gris, oli espanjalainen taidemaalari ja kuvanveistäjä, joka vietti ison osan elämästään Ranskassa. Hänen työnsä liittyvät kiinteästi kubismin kehittymiseen. Grisin muotokuva ystävästään ja maanmiehestään Pablo Picassosta on merkittävä varhaiskubismin teos.
Gris syntyi Madridissa ja opiskeli siellä teknistä piirtämistaä ja kuvataiteita. Hän muutti Pariisiin 1906 ja ystävystyi sen ajan intellektuellien Henri Matissen, Georges Braquen, Fernand Légerin ja Amedeo Modiglianin kanssa. Hän piirsi kuvituksia ja pilapiirroksia lehtiin, ja vasta vuonna 1910 hän alkoi tosissaan maalata. Vuoteen 1912 mennessä hän oli jo kehittänyt omintakeisen kubistisen tyylin. Hän teki paljon kollaaseja, ja toisin kuin  Picasso ja Braque, jotka pysyttelivät melko yksivärisissä töissä, Gris käytti värejä monipuolisesti ja keksi uusia yhdistelmiä Matissen tapaan.
Vuonna 1924 hän suunnitteli asuja ja lavasteita Ballets russesille.
Gris kuoli vuonna 1927 vain neljäkymmentävuotiaana, ja häneltä jäi leski ja poika.
Picasson muotokuva, 1912
Sälekaihdin, 1914
Harlekiini ja kitara, 1919
Purkki, pullo ja laseja, 1911
Aiheesta muualla

Kuvia tai muita tiedostoja aiheesta Juan Gris Wikimedia Commonsissa
Complete Works (Arkistoitu – Internet Archive) Juangris.org
Jääkiekon nuorten 1. divisioonan maailmanmestaruuskilpailut 2009

| --- | --- |
Ajankohta: 14.–21. joulukuuta 2008
Isäntämaat:  Sveitsi (A-lohko)    Tanska (B-lohko)
Joukkueet: 12
Nousi   pääsarjaan 2010:  Sveitsi    Itävalta
Putosi   2. divisioonaan 2010:  Viro    Unkari

Jääkiekon nuorten 1. divisioonan maailmanmestaruuskilpailut 2009 järjestettiin 14.–21. joulukuuta 2008. Joukkueet pelasivat kahdessa lohkossa, joista A-lohko pelattiin Herisaussa, Sveitsissä ja B-lohko Aalborgissa, Tanskassa. Molempien lohkojen voittaja nousi vuoden 2010 kisoihin ylempään divisioonaan ja lohkojen viimeiset tippuivat alemmalle tasolle.
A-lohko

A-lohko pelattiin 14.–20. joulukuuta Herisaussa, Sveitsissä.
|  Joukkue  |  O |  3p         |  2p         |  1p       |  0p       |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- |
|   Sveitsi  | 5 |  5  |  0  |  0  |  0  |  31  |  7  | +24 | 15 |
|   Valko-Venäjä  | 5 |  4  |  0  |  0  |  1  |  39  |  7  | +32 | 12 |
|   Ranska  | 5 |  3  |  0  |  0  |  2  |  33  |  17  | +16 | 9 |
|   Slovenia  | 5 |  2  |  0  |  0  |  3  |  31  |  17  | +14 | 6 |
|   Puola  | 5 |  1  |  0  |  0  |  4  |  7  |  23  | -16 | 3 |
|   Viro  | 5 |  0  |  0  |  0  |  5  |  6  |  76  | -70 | 0 |
B-lohko

B-lohko pelattiin 15.–21. joulukuuta Aalborgissa, Tanskassa.
|  Joukkue  |  O |  3p         |  2p         |  1p       |  0p       |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- |
|   Itävalta  | 5 |  4  |  0  |  1  |  0  |  28  |  9  | +19 | 13 |
|   Tanska  | 5 |  4  |  0  |  0  |  1  |  16  |  13  | +3 | 12 |
|   Norja  | 5 |  2  |  1  |  0  |  2  |  14  |  17  | -3 | 8 |
|   Italia  | 5 |  2  |  1  |  0  |  2  |  14  |  10  | +4 | 8 |
|   Ukraina  | 5 |  1  |  0  |  0  |  4  |  10  |  16  | -6 | 3 |
|   Unkari  | 5 |  0  |  0  |  1  |  4  |  11  |  28  | -17 | 1 |
Sveitsi ja Itävalta nousivat ylimmälle sarjatasolle vuoden 2010 maailmanmestaruuskilpailuihin. Viro ja Unkari tippuivat seuraavaksi vuodeksi 2. divisioonaan.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:2009 World Junior Ice Hockey Championships – Division I
Vuoden 2009 kansainvälinen jääkiekko
| --- | --- |
Miehet: MM-kisat ● 1. divisioona ● 2. divisioona ● 3. divisioona
Naiset: MM-kisat ● 1. divisioona ● 2. divisioona
U20: MM-kisat ● 1. divisioona ● 2. divisioona ● 3. divisioona
U18 naiset: MM-kisat ● 1. divisioona
U18: MM-kisat ● 1. divisioona ● 2. divisioona ● 3. divisioona ● Ivan Hlinkan muistoturnaus
Käännös suomeksi
Juan Guaidó

| Juan Guaidó |
| --- | --- |

Venezuelan vt. presidentti (kiistanalainen)
 23. tammikuuta 2019 –  
Edeltäjä:  Nicolás Maduro
Venezuelan kansalliskokouksen puheenjohtaja
 5. tammikuuta 2019 –  
Henkilötiedot
Syntynyt: 28. heinäkuuta 1983 (ikä 41) La Guaira, Venezuela
Ammatti:  insinööri, poliitikko
Puoliso:  Fabiana Rosales
Lapset:  1
Tiedot
Puolue:  Kansan tahto
Tutkinnot:  Universidad Católica Andrés Bello de Caracas (UCAB), George Washington University, Instituto de Estudios Superiores de Administración (IESA)
 Nimikirjoitus
Juan Gerardo Guaidó Márquez (s. 28. heinäkuuta 1983 La Guaira, Venezuela) on venezuelalainen poliitikko ja Venezuelan kansalliskokouksen eli parlamentin puheenjohtaja.
Guaidó tunnetaan siitä että Yhdysvallat ja EU tunnustivat hänet maan presidentiksi Nicolás Maduron sijaan vuoden 2018 presidentinvaalien jälkeen, kun maan oppositio syytti vaalivilppiä.
Guaidó on presidentti Hugo Chávezin ajoista lähtien ollut pitkään mukana oppositioliikkeessä. Hän aloitti poliittisen uransa sosialidemokraattisen opiskelijaliikkeen johtajana ja alkoi järjestää Chávezia vastustavia mielenosoituksia sen jälkeen kun Chávez oli vaientanut hänen kritiikkinsä kieltäytymällä uusimasta Venezuelan suosituimman televisioaseman toimilupaa. Hän auttoi Caracasin Chacaon kaupunginosan entistä pormestaria Leopoldo Lópezia keskustavasemmistolaisen Kansan tahto -puolueen (Voluntad Popular) perustamisessa vuonna 2009.
Guaidó julistautui Venezuelan virkaa toimittavaksi presidentiksi 23. tammikuuta 2019. Muun muassa kuusitoista Amerikan valtioiden järjestön jäsenmaata, kuten Yhdysvallat, Kanada, Argentiina ja Brasilia, sekä Iso-Britannia antoivat tukensa Guaidólle. Yhdysvallat tunnusti Guaidón aseman väliaikaisena presidenttinä 23. tammikuuta 2019.Suomi ja yhdeksän muuta EU-maata tunnustivat Guaidón väliaikaiseksi presidentiksi 4. helmikuuta 2019.
Guaidó sai haltuunsa 1,3 miljardin arvosta Venezuelan kultavaroja Isossa-Britanniassa
ja 
Yhdysvalloista Citgo-öljynjalostamon, joka on valtiollisen öljy-yhtiö PDVSA:n tytäryhtiö.
Tammikuussa 2023 kolme Guaidóa tukeneesta neljästä Venezuelan kansalliskokouksen puolueista päättivät erottaa hänet väliaikaisen presidentin asemasta ja hajottaa hänen hallituksensa.
Huhtikuun lopussa 2023 Guaidó matkusti Kolumbiaan yrittääkseen osallistua kansainväliseen konferenssiin, mutta maa karkotti hänet edelleen Miamiin Yhdysvaltoihin.
Lokakuussa 2023 Venezuela asetti Guaidólle pidätysmääräyksen. Hän oli käyttänyt PDVSA:n ja Citgon varoja itselleen ja lakikuluihinsa ja hallintonsa alijäämän rahoittamiseen, mikä vei yhtiön itsenäisyyden ja teki siitä käytännössä valtion osan, mikä johti 19 miljardin tappioihin yhtiössä.
Aiheesta muualla

Wikimedia Commonsissa on kuvia tai muita tiedostoja aiheesta .
Jani Parkkari: Tuntemattomuudesta Venezuelan johtoon – Kuka on Juan Guaidó? Yle.fi, uutiset 24.1.2018
Junji Nishikawa

| Henkilötiedot |
| --- | --- | --- |
Koko nimi: Junji Nishikawa
Syntymäaika: 29. kesäkuuta 1907
Syntymäpaikka: Japani
Kansalaisuus:  Japani
Pelipaikka: Maalivahti
Junioriseurat
: Hosei University
Maajoukkue
| 1927 | Japani | 2 (0) |
Junji Nishikawa (jap. 西川 潤之; 29. kesäkuuta 1907 – ?) oli japanilainen jalkapalloilija.
Jalkapallomaajoukkue

Nishikawa debytoi Japanin maajoukkueessa elokuussa 1927. Hän on pelannut kaksi maaottelua.
Aiheesta muualla

National Football Teams
Juan Gundlach

Juan Gundlach. Kuva vuodelta 1864.
Juan Cristóbal Gundlach (s. Johannes Christoph Gundlach; 17. heinäkuuta 1810 Marburg – 14. maaliskuuta 1896 Havanna) oli saksalaissyntyinen luonnontieteilijä ja taksonomi, joka asui pääosan elämästään Kuubassa.
Gundlach väitteli filosofian tohtoriksi Marburgin yliopistossa 1837. Hänen isänsä oli yliopiston lääketieteen professori. Vuonna 1839 Gundlach muutti Kuubaan keräämään luonnontieteellisiä näytteitä ja asui siellä lähes koko loppuelämänsä. Hän teki puolen vuoden mittaisen matkan Puerto Ricoon vuonna 1873 ja perusti sinne Instituto Civil de Segunda Enseñanzan. Vuonna 1875 hän matkusti uudestaan Puerto Ricoon, missä hän vietti noin vuoden. Siellä hän muutti nimensä espanjalaiseen muotoon. Hänet mainitaan Puerto Ricon luonnontieteiden isäksi.
Gundlach kirjoitti ensimmäisen teoksen Kuuban linnustosta, Ornitología Cubanan, vuonna 1876. Hänen kokoelmansa sijoitettiin Havannaan Museo Poey'hin hänen kuolemansa jälkeen. Vuonna 1986 Kuuba julkaisi postimerkkisarjan hänen kuolemansa 90-vuotispäivän kunniaksi.
Gundlach nimesi useita uusia eläinlajeja, linnuista karibianviiriäiskyyhkyn (Geotrygon caniceps), kuubannapsun (Myiarchus sagrae), viherlakkikerttulin (Dendroica pityophila), kuubansääskikertun (Polioptila lembeyei) ja orientenkerttulin (Teretistris fornsi). Hänen kunniakseen on nimetty monta eläinlajia, linnuista kuubanlintuhaukka (Accipiter gundlachi), antillienhaukkakehrääjä (Chordeiles gundlachii), kuubanvireo (Vireo gundlachii) ja isomatkija (Mimus gundlachii).
Teoksia

Mamalogía Cubana (1877)
Contribucion á la Erpetologia Cubana (1880)
Contribucion á la entomologia Cubana, 4 osaa (1881–1884).
Jongleeraus

Mallianimaatio kolmen pallon jongleerauksesta.
Kaksi palavilla soihduilla jongleeraavaa esiintyjää.
Mies jonglööraamassa 5 pallolla.
Jongleeraus on sirkustaiteeseen kuuluva fyysinen taito, jossa esineitä heitellään rytmikkäästi ja näyttävästi ilmaan ja otetaan kiinni niin, että ilmassa on yhtä aikaa useita esineitä.
Etymologia

Sana jonglööri on ilmeisesti peräisin latinan sanoista iocus ’vitsi’ ja ioculor ’pilailla’ tai ’ilvehtiä’. Niistä on muodostunut muinaisranskan jogler ja keskiajan englannin jogelen.
Tekniikat ja apuvälineet

Jonglööriksi kutsuttu esiintyjä käyttää esityksessä yleensä käsiään, mutta niin sanotut antipudistit eli jalkajonglöörit käyttävät jalkojaan. Heiteltäviä esineitä voivat olla pallot, renkaat, keilat tai mitkä tahansa arkiset esineet, tulijongleerauksessa palavat soihdut. Jonglöörit voivat esiintyä paitsi yksin myös pareittain tai isompana ryhmänä, jolloin osallistujat heittelevät esineitä myös toisilleen.